**PUTOPIS -ISTRA**

1.dan

 Krenuli smo u 07:00h ispred škole i vozili smo se autocestom do Zagreba te smo tamo prema dogovoru imali ručak u omiljenom McDonaldsu. Nastavili smo se  voziti do Broda na Kupi, do rafting centra „Gorski tok“. Prvo smo se  pripremali , dobili opremu , preoblačili se šatorima za presvlačenje. Vozili   smo se u kvalitetnim čamcima mirnijim dijelom Kupe uz lincencirano vođenje, vožnja je trajala oko 2h.Osim veslanja u gumenim čamcima, neki su se učenici i kupali tijekom vožnje, a na pola puta napravljena je i kratka stanka za kupanje. No Kupa nije bila previše topla pa su se kupali i ronili samo najhrabriji. Na završetku vožnje čamcima neki su učenici i učitelji slučajno ipak završili u vodi zbog kliske i strme obale. No sve su to bili doživljaji za smijeh i pamćenje. Nakon presvlačenja u suhu odjeću, u improviziranim šatorima, nastavili smo se voziti do našeg hotela u Fažani. Panolija residence je mali, lijepi, obiteljski hotel nedaleko od centra Fažane. Kada smo došli u  hotel dočekali su nas vlasnici hotela koji su bili jako ljubazni prema svima nama. Večerali smo  te smo se otišli prošetati do centra.

2.dan

Doručkovali smo u 7:15h.Krenuli smo u 8:15h do Jame Baredine. Uz stručnog vodiča išli smo u dubinu od 60 m. Tamo smo vidjeli 2 čovječje ribice i vodič nam je pojasnio kako one žive u potpunom mraku. Nastavili smo se voziti do Grožnjana- slikovitog istarskog gradića umjetnika. Imali smo slobodno vrijeme da sami obiđemo ovaj prelijepi grad. Slijedio je nastavak vožnje do Poreča. Ručali smo pizzu po izboru te smo se zatim šetali povijesnom gradskom jezgrom: ulice Cardo i Decumanus ,u kojoj se nalazi gotička palača iz 15.st. te Peterokutna kula s reljefom mletačkog lava, Okrugla kula, Palača Zuccato ,ostaci Neptunovog hrama te najstariji i najveći porečki trg-Marafor. Posjetili smo naravno i Eufrazijevu Baziliku koja je jedna od najbolje očuvanih ranokršćanskih cjelina i pripada najznačajnijim svjetskim povijesnim spomenicima, a 1997.godine uvrštena je i na UNESCO-ov popis svjetske kulturne baštine. Postom je slijedilo slobodno vrijeme za kupanje na porečkoj gradskoj plaži. S obzirom da je nekoliko naših prijatelja uspjelo otkriti i čarolije čistog mora u obliku ježinaca, isti učenici su završili u Domu zdravlja, no tamo ih liječnica nije niti pogledala, već im je prepisala CRNU MAST i uputila ih da si sami čupkaju bodlje. No nisu nas ježinci omeli u daljnjem obilasku Istre pa smo tako nakon večere u hotelu otišli na tradicionalnu večer u Fažani. Usput je nastalo i nekoliko noćnih fotografija, a od “tradicije” smo vidjeli nekoliko štandova s kremicama od lavande, domaćim pekmezima i sirevima te nešto nakita od različitih kamenčića. Učenici su se raširili po grupicama u mnogobrojnim restoranima i kafićima na rivi, a potom je slijedio povratak u hotel, kako ne bismo narušili kućni red u objektu i odmorili se za novi uzbudljiv dan.

3. dan

Obilazili smo NP Brijuni. Do njega smo se vozili brodom i bilo je jako lijepo. Kada smo stigli prvo smo obilazili Safari park sa vlakom i vidjeli dosta životinja. Nakon vožnje obišli smo još dvije jako pametne papige, to su Koki i Ara. Znaju čak i reći par riječi. Obišli smo i muzej o Josipu Broz Titu (bivšem predsjedniku Jugoslavije). Nakon Brijuna otišli smo na ručak u hotel i išli u aquapark Istralandia. Bilo je vrlo zabavno i puno smo se kupali no nije nam bilo dosta pa smo išli i na noćno kupanje u Fažani. I onda opet u hotel. Na party!

4. dan

Zadnji dan smo posjetili Akvarijum u Puli i upoznali se s životinjama koje žive u moru. Neke od njih mogli smo držati u ruci. Obišli smo Arenu u Puli i čuli dosta priča o njoj. Dok smo prolazili Pulom vidjeli smo „Zlatna vrata“ koja su sagradili Rimljani. Također smo obišli i Muzej maslinarstva, isprobavali različita ulja i vidjeli dosta zanimljivih stvari. Poslije muzeja uputili smo se u grad Rijeku na ručak i nakon ručka krenuli kući. Ekskurzija je bila veoma za zabavna i nadamo se da će i iduća biti. J

*Putopis sastavile Antonia Šušić 7.a i Eni Lourdes Vukmirović 7.b.*